

**REPUBLIKA HRVATSKA**

**MEĐIMURSKA ŽUPANIJA**

****

**O P Ć I N A**

**K O T O R I B A**

**KLASA: 024-01/25-01/04**

**URBROJ: 2109-9-3-25-2**

**Kotoriba, 3. lipnja 2025.**

ZAPISNIK

sa **1. (konstituirajuće) sjednice OPĆINSKOG VIJEĆA OPĆINE KOTORIBA** održane 03. lipnja 2025. godine u prostoriji Općine -vijećnica u Kotoribi.   
 Sjednicu je sazvala pročelnica JUO Općine Kotoriba, Karolina Bajkovec Horvat, pozivom KLASA: 024-01/25-01/04 URBROJ: 2109-9-3-25-1 dana 26. svibnja 2025. godine.  
 Sjednicu je otvorila pročelnica JUO Općine Kotoriba, Karolina Bajkovec Horvat.  
 Pročelnica je pozdravila sve prisutne vijećnike te konstatirala da je sjednici prisutno svih 13 vijećnika, odnosno vijećnica i to: Romina Volar, Borna Valpatić, Diana Šarek, Damir Sučić, Silvija Stojkov, Karlo Nikić, Kristina Čižmešija, Hinko Virgej, Ivan Kos, Roberto Ujlaki, Ljubomir Grgec, Stanko Vugrinčić i Željko Šebeštjan.   
 Osim vijećnika, sjednici Općinskog vijeća bio je prisutan izabrani Općinski načelnik Dario Friščić, pročelnica JUO Karolina Bajkovec Horvat, službenica JUO Marta Matulin te Alen Fuš kao predstavnik medija.  
 Sjednica je započela u 19:00 sati te je zapisnik na sjednici vodila Marta Matulin.  
 Pročelnica je predložila slijedeći

d n e v n i r e d:

1. Izbor Mandatne komisije
2. Izvješće Mandatne komisije i verifikacija mandata  
   - utvrđivanje člana Općinskog vijeća koji će predsjedavati sjednicom do izbora predsjednika  
   - svečana prisega članova Općinskog vijeća
3. Izbor Komisije za izbor i imenovanja
4. Izbor predsjednika i podpredsjednika Općinskog vijeća
5. Svečana prisega načelnika Općine Kotoriba

Pročelnica je dala na glasovanje predloženi dnevni red te konstatirala da je dnevni red prihvaćen JEDNOGLASNO sa 13 glasova „ZA“.

1. **TOČKA DNEVNOG REDA**

Pročelnica je upoznala vijećnike s odredbama Poslovnika kojim je reguliran sastav i izbor Mandatne komisije kao i djelokrug rada Mandatne komisije te je pozvala ovlaštene predlagatelje da predlože predsjednika i članove Mandatne komisije.   
 Vijećnik Borna Valpatić je u ime vijećnika liste Hrvatske socijalno-liberalne stranke-HSLS pozdravio sve prisutne te za predsjednika Mandatne komisije predlaže Ivana Kosa, a za članove Rominu Volar i Roberta Ujlakija.

*Kako nije bilo drugih prijedloga, pročelnica je prijedlog Odluke o izboru Mandatne komisije dala na glasovanje.*

Nakon glasovanja pročelnica je konstatirala da je sa **13 glasova „ZA“ donijeta ODLUKA o izboru Mandatne komisije Općinskog vijeća Općine Kotoriba.** (poseban tekst Odluke  
p r i l o g je br. 1 ovom Zapisniku i čini njegov sastavni dio)

1. **TOČKA DNEVNOG REDA**

Predsjednik Mandatne komisije podnio je Izvješće o imenima izabranih vijećnika te Izvješće o početku obnašanja dužnosti zamjenika vijećnika. Izvješća su primljena na znanje, pa su time verificirani mandati članova Općinskog vijeća.  
 Predsjedavajući je dodao da se o izvješću ne glasa pa je kao takvo Izvješće Mandatne komisije Općinskog vijeća Općine Kotoriba primljeno na znanje.

Predsjednik Mandatne komisije izvijestio je predsjedavajućeg, da je pregledom rezultata izbora utvrđeno, da je Romina Volar prva izabrana članica s kandidacijske liste koja je dobila najviše glasova.   
 Predsjednik Mandatne komisije pitao je vijećnicu da li će nastaviti voditi sjednicu kao što je propisano člankom 87. stavka 4. Zakona o lokalnim izborima te se Romina Volar izjasnila da želi nastaviti voditi sjednicu do izbora predsjednika vijeća. (poseban tekst Izvješća   
p r i l o g je br. 2 ovom Zapisniku i čini njegov sastavni dio).

Predsjedavajuća članica Općinskog vijeća Romina Volar upoznala je vijećnike s odredbom Poslovnika kojom je reguliran način davanja prisege te je zamolila vijećnike da ustanu radi davanja prisege. Nakon što je predsjedavajuća pročitala tekst prisege, prozvala je svakog vijećnika koji je ustao i izgovorio „prisežem“ te potpisao tekst prisege.

1. **TOČKA DNEVNOG REDA**

Predsjedavajuća je upoznala vijećnike s odredbama Poslovnika kojim je reguliran sastav i izbor Komisije za izbor i imenovanje, kao i djelokrug rada Odbora za izbor i imenovanje te je pozvala ovlaštene predlagatelje da predlože predsjednika i članove Komisije.  
 Vijećnica Silvija Stojkov u ime vijećnika liste Hrvatske socijalno-liberalne stranke-HSLS pozdravlja sve prisutne te za predsjednika Komisije za izbor i imenovanje predlaže Bornu Valpatića, a za članove Karla Nikića i Damira Sučića.

*Predsjedavajuća je prijedlog Odluke o izboru Komisije za izbor i imenovanje dala na  
glasovanje.*

Nakon glasovanja predsjedavajuća je konstatirala da je sa **13 glasova „ZA“ donijeta ODLUKA o izboru Komisije za izbor i imenovanje Općinskog vijeća Općine Kotoriba.** (poseban tekst Odluke p r i l o g je br. 3 ovom Zapisniku i čini njegov sastavni dio).

1. **TOČKA DNEVNOG REDA**

Predsjedavajuća je upoznala vijećnike s odredbama Poslovnika i Statuta kojim je reguliran izbor predsjednika i potpredsjednike Općinskog vijeća te je pozvala ovlaštene predlagatelje da predlože kandidate za predsjednika i potpredsjednike Općinskog vijeća.  
 Predsjednik Komisije za izbor i imenovanje pročitao je prijedlog da se za predsjednika Općinskog vijeća imenuje Hinka Virgeja.

*Predsjedavajuća je prijedlog za predsjednika Općinskog vijeća dala na glasanje.*

Nakon glasovanjapredsjedavajuća je konstatirala da je sa **13 glasova „ZA“ donijeta ODLUKA o izboru predsjednika Općinskog vijeća Općine Kotoriba.** (poseban tekst Odluke p r i l o g je br. 4 ovom Zapisniku i čini njegov sastavni dio).

Nakon izbora predsjednika Općinskog vijeća, predsjedavajuća je konstatirala i objavila da se izborom predsjednika prema članku 32. Zakona o lokalnoj i područnoj (regionalnoj) samoupravi, Općinsko vijeće Općine Kotoriba smatra konstituiranim.

Izvodila se himna Republike Hrvatske.

Izabrani predsjednik Općinskog vijeća Hinko Virgej zahvalio se na ukazanom povjerenju te je pozvao sve vijećnike na daljnju suradnju za dobrobit Kotoribe.  
 Predsjednik je nadalje zamolio vijećnike da predlože i dva podpredsjednika Općinskog vijeća.

Nakon kraće pauze, predsjednik Komisije za izbor i imenovanje predložio je Dianu Šarek za prvu potpredsjednicu općinskog vijeća te je konstatirao da će se drugi podpredsjednik općinskog vijeća imenovati na sljedećoj sjednici.

*Predsjednik je dao na glasanje prijedlog za prvog potpredsjednika.*

Nakon glasanja predsjednik je konstatirao da je sa **13 glasova „ZA“ donijeta ODLUKA o izboru prvog podpredsjednika Općinskog vijeća Općine Kotoriba.**  (poseban tekst Odluke p r i l o g je br. 5 ovom Zapisniku i čini njegov sastavni dio).

1. **TOČKA DNEVNOG REDA**

Predsjednik vijeća Hinko Virgej je upoznao prisutne da je prema Poslovniku potrebno da prisegu daje i načelnik te je pročitao tekst prisege, na što je načelnik Općine Kotoriba rekao „Prisežem“ te je potpisao prisegu.

Na kraju sjednice, vijećnicima se obratio Načelnik Dario Friščić koji je sve pozvao na suradnju u aktivnostima i radu za dobrobit Općine Kotoriba.

**Sjednica je završila u 19:12 sati.**

**ZAPISNIČARKA PROČENICA JUO OPĆINE**

**KOTORIBA**

**Marta Matulin**   **Karolina Bajkovec Horvat**

**PREDSJEDAVAJUĆA**

sjednici Općinskog vijeća

**Romina Volar**

**PREDSJEDNIK**

Općinskog vijeća Općine Kotoriba

**Hinko Virgej**